Hugh Plaxton

Hugh John Plaxton (født 16. mai 1904, død 1. desember 1982) var en canadisk ishockeyspiller som deltok under vinter-OL 1928 i St. Moritz.

Plaxton ble olympisk- og verdensmester i ishockey under vinter-OL 1928 i St. Moritz. Han spilte på Varsity Blues ishockeylag som representerte Canada under OL-turneringen. Det canadiske laget vant turneringen overlegent. De var direktkvalifisert til finalerunden som besto av fire lag. Canada vant alle sine tre kampene med sammenlagt 38-0; Sverige 11-0, Storbritannia 14-0 og Sveits 13-0. OL-turneringen i ishockey var også verdensmesterskapet i ishockey. Spillerne på Canadas OL-lag var Hugh Plaxton, Charles Delahay, Frank Fisher, Louis Hudson, Norbert Mueller, Herbert Plaxton, Roger Plaxton, John Porter, Frank Sullivan, Joseph Sullivan, Ross Taylor, David Trottier.

Etter hockey-karrieren gikk han inn i politikken, og ble valgt inn i parlamentet i 1935.

OL- og VM-medaljer 
 OL 1928  St. Moritz -  OL-Gull  i ishockey  Canada 
 VM 1928  St. Moritz -  VM-Gull  i ishockey  Canada

Referanser

Eksterne lenker 
 
 

Canadiske ishockeyspillere
Olympiske mestere for Canada
Medaljevinnere under Vinter-OL 1928
Deltakere for Canada under Vinter-OL 1928
Ishockeyspillere under Vinter-OL 1928
Personer fra Simcoe County i Ontario
Olympiske medaljevinnere i ishockey